Vlugte na Margate weer beskikbaar‘n Beech 1900-vliegtuig Die diens tussen die Margate-lughawe en OR Tambo-lughawe sal deur CemAir bedryf word. Hulle sal gebruik maak van ŉ 19-sitplek Beech 1900-vliegtuig. Volgens ŉ persverklaring van die Hibiscus Coast-munisipaliteit was daar vir die afgelope drie jaar geen geskeduleerde vlugte na Margate toe nie. Volgens Laura van der Molen, die lugredery se hoof finansiële bestuurder, sal vlugte twee keer per week beskikbaar wees, en daagliks tydens vakansietye.